《悼亡》
宋代·陈深

短日一何急，寒宵不肯明。
霜寒那有梦，月落重伤情。
壁冻琴丝断，风惊烛泪盈。
微言忆王衍，达理悟庄生。

作者简介：陈深［公元一二五九年至一三二九年］字子微，平江人。约生于宋理宗开庆中，卒于元文宗天膳二年以后，年在七十一岁以上。宋亡年，才弱冠笃志古举，闭门着书，元天历间奎章阁臣，以能书荐潜匿不出。所居曰宁极斋，亦曰清泉，因以为号。深著有诗一卷，《四库总目》又有读易编，读诗编，读春秋编等书。